Rikunarita-ORG/Wikinium huggingface dataset:
# Solnedgang

Solnedgang sett fra et cruiseskip. Foto: John Hoey.
**Solnedgang**, også kalt **solefall** og **soleglad**, er den tiden på døgnet da solen om kvelden går ned, og den øverste kanten av solskiven forsvinner under horisonten i vest.

Langs den samme breddegraden vil tiden for solnedgang finne sted fire minutter senere for hver lengdegrad vestover og fire minutter tidligere for hver lengdegrad østover. I Norge er det tidligste tidspunktet for solnedgangen i midten av desember — klokken 15:11 i Oslo, klokken 15:28 i Bergen og klokken 14:31 i Trondheim. I Tromsø går solen ned klokken 12:00 26. november og går opp på nyåret. Det seneste tidspunktet for solnedgang i Norge er like før jonsok, da solen går ned klokken 22:44 i Oslo, klokken 23:11 i Bergen og klokken 23:38 i Trondheim (klokkeslett etter sommertid). Tromsø har midnattssol fra 17. mai.

Denne tiden på døgnet må ikke forveksles med skumring da det blir mørkt etter at solen er gått ned.

En rødlig solnedgang framstilt i Edvard Munchs «Skrik» i en versjon fra 1893.
Når solen står lavt på himmelen får solstrålene lengre vei gjennom atmosfæren, og lyset blir rødlig. Fargene i lyset har ulik bølgelengde og brytes og spres ulikt. Mens de blå fargene bøyes vekk, vil de røde og gule, som brytes minst, nå fram til oss. Partikler, vann, iskrystaller og forurensning i atmosfæren spiller inn på hvor sterke fargene på himmelen blir.

* Ålesund ved solnedgang.  Foto: Giuseppe Milo, august 2015.
* Solnedgang over Tønsbergfjorden, sett fra Tjøme. Det rødlige sollyset farger landskap og skyer. Foto: Mars 2021.

## Se også

* Soloppgang

## Referanser

## Eksterne lenker

* (en) Sunsets – kategori av bilder, video eller lyd på Commons

* (en) Sunset – galleri av bilder, video eller lyd på Commons
* Kalkulator for utregning av lengden på skumringen Arkivert 5. desember 2006 hos Wayback Machine.
* Formler for utregning av tiden for skumringen Arkivert 31. juli 2008 hos Wayback Machine.

Denne artikkelen er en **spire**. Du kan hjelpe Wikipedia ved å utvide den.
# Wiktionary

**Wiktionary** (sammensatt av *wiki* og *dictionary*; eng. «ordbok») er en wikiordbok og et søsterprosjekt til Wikipedia. Målet er «å sammen skrive en åpen og fritt tilgjengelig ordbok». Wiktionary inneholder definisjoner og annen informasjon både på eget og andre språk.

Som de andre MediaWiki-prosjektene ble det først startet på engelsk, men finnes nå på flere språk. Den engelske utgaven har flest oppslagsord, mer enn 3,8 millioner oppslagsord per november 2014, mens den bokmålsutgaven har 132 000 oppslagsord (inkludert bøyningsformer).

## Referanser

## Eksterne lenker

* (mul) Offisielt nettsted

* (en) Wiktionary – kategori av bilder, video eller lyd på Commons

* (en) Wiktionary – galleri av bilder, video eller lyd på Commons
* Den engelske Wiktionarys beskrivelse av seg selv
* Den norske wikiordboken

Autoritetsdata
# Rotasjonsperiode

**Rotasjonsperioden** er den tiden det tar for et legeme i rommet å rotere én gang rundt sin egen akse. For solide legemere er rotasjonsperioden den samme over hele legemet, men for legemer satt sammen av gass eller væske vil rotasjonsperioden være ulik ved ekvator og polene.

## Rotasjonsperioden til noen kjente legemer

|  |  |
| --- | --- |
| Solen | 24,66 d ved ekvator, ca. 35 døgn nær polene |
| Merkur | 58,6462 d (58 d 15,5088 t) |
| Venus | −243,0185 d |
| Jorden | 0,997268 d (23,9344 t) (86164 s) |
| Månen | 27,321661 d (bunden rotasjon) |
| Mars | 1,025957 d (24,622962 t) |
| Jupiter | 0,413538021 d (9 t 55 min 29,685 s) |
| Saturn | 0,4440092592 d (10 t 39 min 22,40000 s) |
| Uranus | −0,718333333 d (17 t 14 min 24,00000 s) |
| Neptun | 0,67125000 d (16 t 6 min 36,00000 s) |
| Pluto | −6,387 d (6 d 9 t 17,6 min) |

Denne artikkelen er en **spire**. Du kan hjelpe Wikipedia ved å utvide den.
# Jordrotasjonen

Animasjon av jordens rotasjon om sin egen akse
Dagens lengde fra 1974 til 2005.
**Jordrotasjonen** er betegnelsen på jordklodens rotasjon om sin egen akse. Jorden roterer mot øst, dvs. mot klokken. Tenk deg at du satt ved Solen og så ned mot Jorden. Da ville du se Asia og Australia, før Europa og Afrika og til slutt Nord- og Syd-Amerika (se figuren).

## Eksterne lenker

* (en) Earth's rotation – kategori av bilder, video eller lyd på Commons
* Nettsted for jordrotasjon, fra Observatoire de Paris